Diari Oficial de la Generalitat Valenciana


Sumari del DOGV 7514, del 28-04-2015 (2015/3676)

Notificació de resolució de caducitat i arxivament. Expedient número DIC-11/0304, Orihuela.
-------------------------------------------------------------------------------------------

### Dades del document

Número de DOGV
:   7514

Data del DOGV
:   28-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3676


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de caducitat i arxivament. Expedient número DIC-11/0304, Orihuela. [2015/3676]  
Han resultat infructuoses les gestions realitzades per a efectuar la notificació a Antonio Zapata Ballester. D'acord amb el que preveu l'art. 59.4 de Llei 30/1992, del Règim Jurídic de les Administracions Públiques i del Procediment Administratiu Comú, es du a terme la notificació per mitjà d'este edicte.  
Acte que es notifica: resolució del cap del Servici Territorial d'Urbanisme.  
Expedient DIC-11/0304. Orihuela. Declaració d'interés comunitari per a la manipulació i envasat de productes hortofructícoles, fruites i hortalisses, promoguda per Antonio Zapata Ballester.  
El cap del Servici Territorial d'Urbanisme, el 12 de gener de 2015, va dictar la resolució següent:  
«Vist l'expedient de referència i sobre la base dels següents antecedents i fonaments.  
Antecedents de fet  
1. El 17 de juny de 2011 es rebé en el Servici Territorial d'Urbanisme d'esta Conselleria una sol·licitud de declaració d'interés comunitari per a una activitat de manipulació i envasat de productes hortofructícoles en terrenys classificats com a sòl no urbanitzable comú del municipi d'Orihuela.  
2. El 17 d'octubre de 2011 es va requerir al promotor de l'actuació la correcció de les deficiències advertides en la documentació presentada. Amb l'advertiment que si no complia el que se li requeria en el termini de quinze dies es consideraria que desistia de la seua sol·licitud. Concretament se li demanava la documentació següent:  
- El contracte d'arrendament aportat, que hauria d'estar liquidat en l'oficina gestora corresponent.  
Un document firmat pel sol·licitant on constara literalment el compromís de:  
No iniciar les obres abans d'obtindre les llicències, autoritzacions i permisos necessaris per a l'exercici lícit de l'activitat. Art. 30.6 LSNU.  
  
Inscriure en el Registre de la Propietat la vinculació del terreny a l'ús i aprofitament autoritzat amb les altres condicions establides en la resolució de la DIC. Art. 30.5, LSNU.  
Si era el cas, obtindre la preceptiva autorització d'abocament atorgada per l'organisme de conca. Art. 25.4 LSNU.  
Finalitzat el termini de vigència i excepte les pròrrogues autoritzades, a executar el pla de restauració, correcció d'efectes i reposició de terrenys.  
En la descripció de l'activitat i de les edificacions i instal·lacions, les que hi ha (si és el cas) i a realitzar, a expressar les característiques de l'aprofitament necessari: superfície total de la finca, superfície que es vincularia a l'activitat, perímetre de la instal·lació, superfícies ocupades per edificacions, instal·lacions, vials, aparcaments, zones d'emmagatzematge, altura màxima de les instal·lacions, nombre i superfície ocupada per edificacions, altura màxima de les edificacions, nombre de plantes de les edificacions, volum edificacions, distància mínima a llindes d'edificis i instal·lacions, distància mínima a eix de camins d'edificis i instal·lacions, superfície de vials interns (rodament).  
  
Pla de restauració o d'obres i treballs per a la correcció dels efectes derivats de les activitats o usos desenrotllats i la reposició de terrenys, al finalitzar el termini de vigència. (article 462 del ROGTU).  
Pla de situació a escala, referit al de classificació del sòl del planejament general vigent (assenyalant el número del pla de què és còpia), que continguera les indicacions precises per a identificar la parcel·la i que reflectira les llindes de la finca.  
Pla d'ordenació de la finca, a escala mínima 1:2.000, en què es reflectiren les construccions i instal·lacions, les diferents zones (edificis, altura major, vials, aparcament, instal·lacions, etc.), i es fitaren les distàncies a llindes.  
3. El 27 de maig de 2013 i el 18 de març de 2014, a la vista que no s'havien corregit les deficiències advertides, es van remetre novament al promotor sengles escrits en què se li requerien les correccions per a poder continuar la tramitació de l'expedient, alhora que se l'advertia que, transcorreguts tres mesos sense l'aportació de la documentació citada, caducaria l'expedient. Tot això d'acord amb l'art. 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
4. Com que van ser infructuosos els intents de notificació de l'advertència de caducitat de l'expedient a l'interessat, es va dur a terme la notificació edictal, publicada en el DOCV el 30 de setembre de 2014.  
5. El 30 de desembre de 2014 va véncer el termini concedit per a complir estos requeriments, sense que fins a la data conste que haja aportat la documentació requerida.  
  
Fonaments jurídics  
1. De conformitat amb l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan es paralitze un procediment iniciat a sol·licitud de l'interessat per causa imputable a ell, l'Administració l'advertirà que caducarà tres mesos després. Una vegada consumit este termini sense que el particular requerit realitze les activitats necessàries per a reprendre'n la tramitació, l'Administració acordarà l'arxivament de les actuacions.  
  
2. D'acord amb l'article 11.2 del Decret 135/2011, de 30 de setembre, del Consell, pel qual s'aprova el Reglament d'òrgans territorials, d'avaluació ambiental i urbanístics de la Generalitat, és competència del cap del Servici Territorial d'Urbanisme adoptar la resolució per la qual es declare la caducitat del procediment de referència.  
  
A la vista dels antecedents fàctics i fonaments jurídics exposats, resolc:  
  
Únic  
Declarar la caducitat de l'expedient tramitat i en conseqüència ordenar l'arxivament del procediment.  
  
Contra la resolució present, que no posa fi a la via administrativa, i de conformitat amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar un recurs d'alçada davant del director general d'Avaluació Ambiental i Territorial, en el termini d'un mes comptat a partir de l'endemà de la data de recepció d'esta notificació. Tot això sense perjuí que es puga exercir qualsevol altre recurs o acció que es considere oportú.»  
  
  
Alacant, 26 de març de 2015.- El director general d'Avaluació Ambiental i Territorial: Juan Manuel Giner Corell.